GiliGold/VAD_KnessetCorpus huggingface dataset:
שולמית אבינח: המושג של "לא נעים לי" הוא הגורם המונע מהחולה לפנות לרופא או לכל איש צוות רפואי החורג מהכללים.
שולמית אבינח: ג.
שולמית אבינח: בחודשי החורף הצפיפות במחלקות הפנימיות גדל ואין בכך חידוש.
שולמית אבינח: מערכת הבריאות צריכה להתמודד עם מחסור במיטות אשפוז לפי תקינה הולמת לאור הגידול והארכת תוחלת החיים של האוכלוסייה".
סופה לנדבר: אני מבקשת לשמוע את משרד הבריאות שיאמר לנו אם מדובר בפאניקה או לא, האם מדובר בדרמה או לא, ואיך אתם מנסים למנוע את המצב.
סופה לנדבר: יש עוד דבר נוסף שמטריד אותי.
סופה לנדבר: אחרי לידה, אחרי ניתוח קשה מאוד, בכל מחלקה – חוץ מהמחלקות לטיפול נמרץ – כל המבקרים נכנסים לחדר אחד כאשר בו שוכבים מספר חולים.
סופה לנדבר: יש את מה שנקרא תרבות הביקור אצל החולה.
סופה לנדבר: אני חושבת שמדינת ישראל צריכה לשים לב לכך, משום ששוכב חולה אחד, את השני מבקרים וגם זה מהווה מקור להעברת החיידקים.
סופה לנדבר: אני מבקרת לעתים בבתי החולים וזה דבר שמאוד מטריד אותי.
סופה לנדבר: אני חושבת שזה מהווה מקור לחיידקים ואני חושבת שמשרד הבריאות צריך להתמודד עם הנושא הזה.
אמיליה אניס: זיהומים נרכשים בבתי החולים, אינם תופעה חדשה.
אמיליה אניס: היום מטופלים בבתי החולים אנשים עם מצבים רפואיים מורכבים ביותר ואין מנוס משימוש באנטיביוטיקות חדישות שלעתים קרובות מצילות חיים.
אמיליה אניס: החיידקים, עם הזמן, עוברים מוטציות ולפעמים מתפתחים חיידקים שעמידים לאנטיביוטיקות שהיו בשימוש עד כה.
אמיליה אניס: אנשי הצוות בבתי החולים הונחו כיצד לפעול על מנת לצמצם את ההדבקות בבתי החולים.
אמיליה אניס: ההנחיות הופצו על ידי מינהל הרפואה במשרד הבריאות ובנוסף בבתי החולים ישנן יחידות למחלות זיהומיות ויחידות למניעת זיהומים נרכשים בבתי החולים שגם הן מנחות את הצוותים הרפואיים כיצד לנהוג.
אמיליה אניס: אין לנו הנחיות מיוחדות לעולים מרוסיה או לעולים מארצות אחרות.
סופה לנדבר: לא צריך להיות הנחיות מיוחדות, אבל צריך לתרגם את ההנחיות לשפות השונות.
אמיליה אניס: אין שום בעיה.
אמיליה אניס: אנשים מגיעים לקבל טיפול רפואי בבתי החולים כי אין שום אפשרות לתת את הטיפול הזה בקהילה, וכך מגיעים עולים מכל המדינות, כולל עולים מחבר העמים.
אמיליה אניס: למרות שהצוותים הרפואיים הונחו כיצד לנהוג למניעת העברת זיהומים, המטופלים יכולים לפנות לצוותים הרפואיים בכל שפה, אפילו בפנטומימה, ולוודא שהצוות אכן פעל על פי ההנחיות.
אמיליה אניס: פניות שהגיעו למשרד הבריאות בנושא הועברו אליי ואני עניתי בכל שפה שאני יודעת.
אמיליה אניס: אני דוברת ארבע שפות: עברית, רוסית, צרפתית ואנגלית.
אמיליה אניס: לא היו פניות בשפות אחרות.
אמיליה אניס: כל פנייה שהייתה, נענתה.
אמיליה אניס: נשאלתי מה עושה משרד הבריאות.
אמיליה אניס: על חלק מהדברים כבר שמעתם מנציגת ההסתדרות הרפואית .
אמיליה אניס: חובת הדיווח הייתה עד עכשיו לגבי התפרצויות של זיהומים שנרכשים בבתי החולים.
אמיליה אניס: קיבלנו פחות דיווחים מהמקרים שהיו בפועל.
סופה לנדבר: את רוצה לומר שהתקשורת הגזימה?
אמיליה אניס: לא.
אמיליה אניס: אמרתי שלא הייתה הקפדה על הדיווח.
אמיליה אניס: אמרתי שלא כל התפרצות שהייתה, דווחה למשרד הבריאות, למרות שעל פי החוק קיימת חובת דיווח כזאת.
סופה לנדבר: על כמה מקרים קיבלתם דיווח?
אמיליה אניס: עד עכשיו קיבלנו דיווח על 95 מקרים ואנחנו ממשיכים להתעדכן ולבדוק.
אמיליה אניס: עד היום זה המספר.
סופה לנדבר: אם לעיתונאים יש שאלות, תוכלו לשאול.
אמיליה אניס: אנחנו פועלים בהוראת שעה, כך שתהיה חובת דיווח אינדיבידואלית על חיידק כזה שעמיד לאנטיביוטיקה.
אמיליה אניס: זה דורש הליך משפטי ואנחנו מבצעים אותו.
אמיליה אניס: על כל חולה כזה, תהיה חובת דיווח.
אלה הר-נוי: משהו לא ברור כאן.
אלה הר-נוי: ביום חמישי נאמר שיודעים מה צריך לעשות, שלא צריך הנחיות אלא שצריך כסף כדי לבצע את הדבר.
אלה הר-נוי: לא לכל בתי החולים יש את המחלקות למניעת זיהומים, לא בכל בתי החולים יש אפשרות לבודד את החולים האלה, לא בכל בית החולים יש אחות אחת שתוכל לסעוד ספציפית את החולים האלה, וכנ"ל לגבי ציוד רפואי.
אלה הר-נוי: השאלה היא מתי בתי החולים יקבלו אמצעים כדי לפעול למניעת זיהומים.
אמיליה אניס: הנהלת משרד הבריאות מטפלת בנושא.
אמיליה אניס: שמעתם את נציגת ההסתדרות הרפואית שהציגה את עמדתם.
אמיליה אניס: כל מה שניתן לעשות, עושה הנהלת משרד הבריאות בנושא הזה לשיפור התשתיות.
אלה הר-נוי: יש תוספת תקציבית?
אלה הר-נוי: יש משהו שעומד לקרות?
אלה הר-נוי: כרגע בתי החולים אומרים שהם לא יכולים לעמוד בתנאים ובהנחיות שהועברו אליהם.
אלה הר-נוי: אם אין תקציבים, מה עשינו?
אמיליה אניס: את השאלה הספציפית הזאת עדיף שתשאלי את הנהלת המשרד שפועלת בנושא הזה ללא לאות.
סופה לנדבר: הנהלת המשרד שלחה אותך לכאן.
אמיליה אניס: נכון.
אמיליה אניס: אני נותנת את התשובה המקצועית.
אמיליה אניס: אני אשת מקצוע, אני מנהלת המחלקה למחלות זיהומיות במשרד הבריאות.
אמיליה אניס: כל מה שרוצים לשאול אותי בתחום המקצועי, אני יותר מאשר אשמח לענות.
אמיליה אניס: תקציבים זה עניין של אוצר וזאת עבודה של הנהלת משרד הבריאות מול האוצר.
סופה לנדבר: חוסר היגיינה בבתי החולים במדינת ישראל ובמערכת הבריאות, זה לא דבר שדורש תקציבים.
סופה לנדבר: לצאת החוצה ואחר כך להיכנס לבדוק את החולה, זה דורש דברים אלמנטאריים של היגיינה.
אמיליה אניס: נכון, אבל נשאלתי כאן על תקציבים.
אמיליה אניס: זה נכון שנקיטת אמצעים נכונים לא תמיד כרוכה בתקציבים, ולכן ההנחיות שלנו הן להקפיד על כל הנושא הזה.
אמיליה אניס: כמו שאמרתי, גם המטופלים יש להם בזה חלק והם מוזמנים לפנות לצוות, בכל שפה, ולוודא שהצוות אכן נהג כך.
אלה הר-נוי: אמרת שיש דיווחים של בתי החולים על 95 מקרים.
אלה הר-נוי: את יכולה לומר לנו מה ההתפלגות?
אלה הר-נוי: זה אומר שזה קיים יותר בבתי חולים מסוימים?
אמיליה אניס: הנתונים נמצאים בשלבי עיבוד.
אמיליה אניס: מה שהועבר לעיתונאים היו הנתונים שקיבלנו בסך הכול הכללי.
אמיליה אניס: הנתונים הפרטניים כרגע בשלבי עיבוד.
דן אבן: הנתונים לגבי הזיהומים, הם לגבי כל הזיהומים?
אמיליה אניס: לגבי החיידק הספציפי הזה.
דן אבן: האם ננקטו פעולות אכיפה בבתי החולים?
דן אבן: מעבר לתקציבים שאתם צריכים להשיג, האם אתם מוודאים שהצוותים רוחצים ידיים, שהם פועלים בצורה נכונה?
אמיליה אניס: מונה צוות משימה שתפקידו בדיוק לוודא שההנחיות שלנו מתבצעות על ידי הצוותים הרפואיים.
אלה הר-נוי: מדובר בצוות של שלושה אנשים.
אלה הר-נוי: מה הם עושים במהלך היום?
סופה לנדבר: האם קיים צוות חירום?
סופה לנדבר: שלושה אנשים מספיקים?
אמיליה אניס: אמרתי שמונה צוות משימה ולא אמרתי כמה אנשים.
אמיליה אניס: לצוות הזה יש תוכנית פעולה שהוא יציג אותה והוא יפעיל אותה.
סופה לנדבר: תאמרי לנו מה עושה הצוות הזה.
אמיליה אניס: זה לא סוד.
אמיליה אניס: הצוות הזה רק עתה החל בפעולתו ויש לו תוכנית פעולה.
סופה לנדבר: איזה תוכנית?
סופה לנדבר: אלה מלים.
סופה לנדבר: אני רוצה לדעת איזה תוכנית ומה פירוש הדברים.
קריאה: שלושת האנשים שמונו לצוות הזה קמים בבוקר והשאלה מה הם עושים.
אמיליה אניס: אנחנו לא מעוניינים להעניש רופאים כי זו לא הדרך.
אמיליה אניס: אנחנו רוצים לצמצם את הזיהומים.
סופה לנדבר: תנו להם פרס.
סופה לנדבר: את צריכה להעניש אותם.
אמיליה אניס: המטרה היא לא להעניש רופאים אלא המטרה היא לצמצם זיהומים.
אמיליה אניס: גם הרופאים, גם האחיות וכל הצוותים הפרה-רפואיים, יש להם מטרה אחת בלבד והיא לצמצם את הזיהומים עד כמה שניתן.
אמיליה אניס: זאת המטרה ועושים את זה באמצעות הקפדה על הכללים הנכונים, באמצעות הטמעת הכללים, באמצעות הדרכה, ולא על ידי ענישה.
סופה לנדבר: אני חושבת שבזמן שרופא או אחות או צוות אחר שנמצא בבית החולים לא עומד במשימה ובמשמעת – ואני חושבת שכאן מדובר במשמעת רפואית – הם כן צריכים להיענש.
סופה לנדבר: היגיינה בבתי החולים היא דבר אלמנטארי הנדרש מאותם אנשים.
אמיליה אניס: שאלת מה עושה צוות המשימה.
אמיליה אניס: המטרה של צוות המשימה היא בדיוק לעשות את מה שאת אומרת, לוודא שבכל בתי החולים אכן כל הנהלים מקוימים.
אמיליה אניס: אחד התפקידים שלהם יהיה לבקר בבתי החולים ולוודא שכל הכללים אכן מתקיימים.
מידד גיסין: אני רוצה לשאול למה רק עכשיו הוקם הצוות.
מידד גיסין: שמענו בתקשורת על הכנס שהיה לשר הבריאות עם מנהלי בתי החולים.
מידד גיסין: לפחות מהדיווחים בתקשורת לא שמעתי שהטילו אחריות על מנהלי בתי החולים שאני טוען שהם אחראים על בית החולים שלהם לאכוף את מה שאת אומרת עכשיו.
מידד גיסין: הצוות הזה יכתוב עוד פעם נייר עמדה ויאמר מה צריך לעשות, אבל כלום לא יצא אם לא יפקחו ולא יבקרו ואנחנו יודעים שלמשרד הבריאות אין כוח אדם לפקח על העניין הזה.
אמיליה אניס: האחריות הזו קיימת .
מידד גיסין: מישהו בדק פעם את האחריות הזאת?
אמיליה אניס: מנהל בית החולים אחראי למה שקורה בתחום בית החולים שלו.
מידד גיסין: עד היום, מאז חוקק חוק הבריאות לפני 10 שנים, מישהו אכף משהו על מנהל בית החולים?
מידד גיסין: בנייר העמדה שהציגה רויטל נאמר למה גילו את החיידק אחראי 10 חודשים, ואני אומר לכם למה, כי חוץ מהחיידק הזה יש עוד לפחות 10 זיהומים.
מידד גיסין: כולם יודעים שיש זיהומים באופן קבוע, ולכן אף אחד לא התייחס לעניין הזה ולא בדק.
מידד גיסין: אני לא יודע מי היה הטריגר לבדיקה שנעשתה, ויכול להיות שזה היה ערוץ 1 שהעלה את הנושא.
מידד גיסין: אף אחד לא בדק, אף אחד לא ספר כמה מתים, אבל היום פתאום נזכרו, יש ועדה, תקום עוד ועדה, ידונו, יכינו ניירות עמדה, אבל כשהעניין ישתפר, יבוא נושא אחר.
אמיליה אניס: כן השתתפתי באותה ישיבה עם מנהלי בתי החולים.
אמיליה אניס: המנכ"ל אמר במפורש שהנושא היה על סדר היום של משרד הבריאות ושל הנהלת משרד הבריאות בלי שום קשר לשידור בערוץ 1.
אמיליה אניס: ברגע שהדיווח הגיע למשרד הבריאות, מיד הוחל בפעולה.
מידד גיסין: השאלה למה הדיווח למשרד הבריאות הגיע רק אחרי שמונה חודשים.
אמיליה אניס: הדיווח עכשיו יהיה מרכזי.
אמיליה אניס: הדיווח הוא בדרך כלל ללשכות הבריאות ולרופאי המחוזות, וזה על פי פקודת בריאות העם.
אמיליה אניס: יש רשימה של מחלות המחייבות הודעה לפי פקודת בריאות העם.
אמיליה אניס: זיהומים בבתי חולים, התפרצויות של זיהומים כאלה היו כלולות ברשימה כמחייבות הודעה קולקטיבית אבל בתי החולים לא כל כך הקפידו על הדיווח, אבל מעתה, כמו שאמרתי, אנחנו כבר פועלים כדי שתהיה חובת דיווח אינדיבידואלית על כל חולה וחולה.
סופה לנדבר: כמה אנשים נפטרו שמשרד הבריאות קיבל דיווח עליהם?
אמיליה אניס: לפי הנתונים שלנו, 95 מאושפזים עכשיו.
אמיליה אניס: אלה הן הערכות ואני לא הייתי רוצה להיכנס להערכות.
סופה לנדבר: אני חושבת שזכות הציבור לדעת האם יש מקום לפאניקה.
סופה לנדבר: אני חושבת שמה שאת אמרת אלה סתם מלים, וסליחה אם אני פוגעת בך.
סופה לנדבר: לא שמענו את הדברים באופן ברור.
סופה לנדבר: תסבירי לי מה בדיוק יעשה הצוות הזה שהקמתם.
אמיליה אניס: הם יפעלו גם בלי שיתקבל דיווח.
סופה לנדבר: מה הסמכויות של הצוות הזה?
אמיליה אניס: לוודא בכל בית חולים שהצוות בו פועל לפי ההנחיות למניעת זיהומים.
סופה לנדבר: מה תעשו אם הם לא פועלים לפי ההנחיות?
אמיליה אניס: זו הסמכות שלנו לוודא שכל הליקויים, אם יהיו כאלה, יתוקנו.
סופה לנדבר: אם יהיו ליקויים, מה תעשו אתם?
סופה לנדבר: אי אפשר להסתיר מהוועדה שהמצב הזה קיים.
אמיליה אניס: אני לא מעוניינת להסתיר שום דבר.
אמיליה אניס: בואו נשים את הדברים במסגרת הנכונה.
אמיליה אניס: זיהומים נרכשים בבתי חולים והם לא תופעה חדשה והם לא ייחודיים למדינת ישראל.
אמיליה אניס: זו תופעה ידועה בכל בתי החולים בעולם.
סופה לנדבר: אני מקבלת את זה.
אמיליה אניס: אין לנו כאן משהו ייחודי שלא קיים בעולם.
אמיליה אניס: אם מישהו חושב שאפשר למנוע את התופעה לחלוטין, הוא טועה.
אמיליה אניס: ניתן לעשות על מנת לצמצם אותה.
אמיליה אניס: את זה ניתן לעשות.
אמיליה אניס: המשרד פועל על מנת לצמצם אותה עד כמה שניתן.
אמיליה אניס: למנוע אותה לחלוטין, לא הצליחו בשום מדינה בעולם.
סופה לנדבר: לא שכנעת אותנו.
יעקב דנון: אני מבקש להתייחס לנושא הזה.
יעקב דנון: מה ששמעתי כרגע ממשרד הבריאות, זה על ההתמודדות בפניות פרטניות.
יעקב דנון: השאלה שאני חושב שצריכה להטריד את הוועדה היא מה מדיניות ההסברה לכלל הציבור המכוונת והיזומה על ידי המשרד.
סופה לנדבר: מה זה לכלל הציבור?
סופה לנדבר: אדם נכנס עם מחלה אחת ויוצא עם מחלה אחרת או יוצא בארון מתים.
סופה לנדבר: איזה הסברה?
סופה לנדבר: צריכה להיות דרישה מצוות העובדים של כל בית חולים שצריך לשמור על היגיינה.
אמיליה אניס: יש דרישה כזאת.
אמיליה אניס: יש חובה כזאת.
רויטל בן-דוד: הצעת החוק שלך לגבי הקמת בית החולים באשדוד מונעת מאותה סיבה בדיוק שהיא מצוקת אשפוז.
רויטל בן-דוד: חולים מאושפזים במחלקות פנימיות במקום להיות מאושפזים במחלקות טיפול נמרץ ועושים זאת שלא בידיעתם.
סופה לנדבר: זה מאוד פופולארי להטיל הכול על הצפיפות בבתי החולים.
רויטל בן-דוד: זו הסיבה.
אמיליה אניס: מאחר שהוועדה הזאת מאוד מודעת לנושא, וגם אנחנו מודעים לנושא, תעזרו גם אתם לנו ותצאו גם אתם בקריאה על מנת שהבקשות של משרד הבריאות לתקציבים כדי להוסיף מיטות ולשפר את התשתיות, שהבקשות האלה תיענינה בחיוב.
אמיליה אניס: יש דברים שאין לנו אפשרות לעשות עד שנקבל את התקציבים האלה.
אמיליה אניס: נכון, זה לא במקום רחיצת ידיים אבל זה חלק מאוד נכבד.
סופה לנדבר: במקרה של ס לדוגמה, כאשר היינו צריכים להעביר שליש מהתקציב שהם קיבלו עד היום, אני הלכתי למשרד הבריאות ונפגשתי עם שר הבריאות שגלגל את עיניו למעלה ואמר שאין לו כסף.
סופה לנדבר: אם כן, אנחנו יודעים מה תפקידנו, אבל אתם צריכים לדעת שתפקיד הצוות הרפואי הוא לשמור על היגיינה.
יעקב דנון: משרד הקליטה בדרך כלל מקפיד שמידע לציבור העולים יהיה בשפות השונות, וזו הקפדה שהיא חשובה מאוד והיא עקרון מנחה בכל התחומים.
יעקב דנון: מצבי משבר היו גם בנושאי ביטחון, מלחמת לבנון השנייה, ויכולים להתפתח גם בתחום הבריאות.
יעקב דנון: לכן אני קורא למשרד הבריאות שכאשר יש הסברה בנושאים נקודתיים כאלה ואחרים, שיש חשש שהציבור צמא למידע, צריך לשים דגש ולפרסם את המידע – וזאת אחריות שצריך לקחת אותה – גם בשפת העולים, בשפה הרוסית, אמהרית, צרפתית וכולי.
יעקב דנון: מדינת ישראל היא מדינה שאליה הגיעו עולים מכל התפוצות.
יעקב דנון: באשר למדיניות משרד הקליטה.
יעקב דנון: האינטרנט אצלנו הוא בשפות שונות.
יעקב דנון: ישנם מצבי משבר שהיו בארץ ובכל המקרים האלה אנחנו מפעילים מרכז מידע טלפוני, אותו מאיישים עובדים בשפות השונות.
יעקב דנון: שמעתי מהגברת שמנהלת את מרכז המידע שלכם שיש מקרים מסוימים שברגע נתון אין פקידה הדוברת רוסית.
מלכה ברקוביץ: יש לנו אחיות דוברות רוסית.
יעקב דנון: צריך לשים לב שיש גם תפוצות נוספות של עולים.
יעקב דנון: ככל שירבה, כן ייטב.
אמיליה אניס: אגב, גם בקרב הצוות הרפואי בבתי החולים יש הרבה מאוד דוברי רוסית ולא צריכה להיות בעיה לפנות אליהם ולוודא שאכן רחצו ידיים.
אמיליה אניס: זה ניתן להיעשות בכל שפה.
אמיליה אניס: זו זכותו של המטופל וחשוב שיקפידו על זה.
יעקב דנון: אם משרד הבריאות או כל גורם אחר ירצה את התמיכה המקצועית של משרד הקליטה בשפות השונות, הוא יקבל אותה ברצון.
יעקב דנון: יש לנו יחידה מקצועית בנושא הזה, אבל האחריות והיוזמה צריכה לבוא מכם.
סופה לנדבר: מחר במליאת הכנסת יתקיים דיון בו גם אני אשתתף לגבי התפרצות הזיהומים.
סופה לנדבר: אנחנו ממליצים שליד כל מיטה או בכל חדר בבתי החולים יהיה שלט או חומר הסברה ובו ייאמר שלכל חולה יש זכות לבקש או לדרוש מרופא או אחות לשטוף ידיים, להחליף כפפות, לוודא שהכול נעשה באופן היגייני.
סופה לנדבר: על משרד הבריאות להורות על איסור שימוש במדי חדר ניתוח במסדרונות בתי החולים על-ידי מי שאיננו עובד בחדר הניתוח.
סופה לנדבר: צריך להיות בידוד החולים שהותקפו על-ידי החיידק.
סופה לנדבר: צריך להיות שעות אוורור בכל חדרי החולים.
אמיליה אניס: יש הנחיות ברורות בנושא.
אמיליה אניס: אני מציעה שבמקום כל הרשימה הזאת נכתוב שצריך לפעול על פי הנחיות משרד הבריאות, כי שם זה מאוד מפורט.
סופה לנדבר: את מציעה אבל אני קוראת את סיכום ישיבת הוועדה.
סופה לנדבר: בתי החולים צריכים ליישם את הנחיות משרד הבריאות.
אמיליה אניס: בוודאי שזה ייושם.
סופה לנדבר: כאשר זה יאמר נאמר שמשרד הבריאות לא נמצא במצב שהנחיות שהוא נותן, לא מיושמות.
סופה לנדבר: על משרד הבריאות לבדוק ולהקפיד על שעות ביקורים בבתי החולים.
סופה לנדבר: אני חושבת שאסור שליד מיטת חולה יעמדו אנשים רבים.
סופה לנדבר: זה לא מקובל באף מקום בעולם וזה לא צריך להיות בבתי החולים של מדינת ישראל.
סופה לנדבר: לא יכול להיות שאדם שעבר ניתוח, לידו עומדת קבוצה גדולה של אנשים כי אלה אנשים שיכולים להעביר זיהום.
סופה לנדבר: אני רוצה שיצאו תקנות ברורות לצוות הרפואי שיאמרו איך צריך לנהוג בבתי החולים.
סופה לנדבר: צריך להקפיד על היגיינה בבתי החולים.
סופה לנדבר: רפואה מונעת היא אחד מהדברים שמדינת ישראל צריכה לאמץ לא רק במשרד הבריאות אלא זה מקצוע שקיים בכל העולם וזה מקצוע שצריך להיות מפותח במדינה.
סופה לנדבר: אני מבקשת שכל חומר ההסברה יהיה בכל השפות, כך שזה יובן.
סופה לנדבר: לפני שהחולה יכול לדרוש, הוא צריך להבין שיש לו זכויות.
אמיליה אניס: בריאות הציבור הוא נר לרגלי משרד הבריאות וזה נר לרגלי כל רופא וכל איש צוות.
אמיליה אניס: אנחנו גדלנו על זה, אנחנו חונכנו על זה בפקולטה לרפואה.
סופה לנדבר: אני מבקשת לאסור על הצוות הרפואי להשתמש בטלפון נייד כי אנחנו מבינים שגם זה אמצעי להעברת החיידקים.
סופה לנדבר: לא צריך לשוחח בטלפון הנייד לא בחדרי הניתוחים ולא בחדרים שם נמצאים החולים שהמערכת החיסונית שלהם היא מאוד חלשה.
סופה לנדבר: זו ישיבת המשך לישיבה שקיימנו ב-19 בפברואר השנה בנושא צמצום פעילות בית הקהילות בירושלים.
סופה לנדבר: אני רוצה להאמין שראש העיר ירושלים לא ידע שהוא הוזמן לישיבת הוועדה ולכן הוא לא הגיע למרות שהוא צריך להיות מודע לכעס של האזרחים שבעיר.
סופה לנדבר: היה לי ניסיון כזה באשדוד, עת הייתי חברת מועצת העיר שם, עם אדם – ולא אנקוב בשמות – שכאשר עלה לקומה השביעית הוא שכח שלמטה יושבים אזרחים שהביאו אותו למקום הזה.
סופה לנדבר: כאשר התקיימו הבחירות, תושבי אשדוד אמרו לו לא.
מרינה סולודקין: השתתפתי בשתי ישיבות של ועדת העלייה והקליטה בנושא בו אנו דנים.
מרינה סולודקין: יש אלינו פניות רבות בנושא ואנשים לא מבינים איך אפשר לפגוע במפעל כזה שעובד ונמצא בשיא פעילותו.
מרינה סולודקין: אמרת שראש העיר לא היה מוכן להגיע לישיבה.
שלומית אבינח: גם לא שלח מישהו בכיר מטעמו.
סופה לנדבר: אני לא רוצה להתבטא ולומר שזו חוצפה, אבל ההתנהגות הזו לא מקובלת עליי.
פיני גלינקביץ: קיימנו ישיבה בנושא לפני שלושה שבועות ואני שוב כאן.
פיני גלינקביץ: במהלך שלושת השבועות האלה היו הכפשות קשות, אישיות, בוטות וחריפות ואנשים התבטאו במלים קשות כולל מודעה בעיתון "כל העיר" כשקראו לעלות על בריקאדות.
סופה לנדבר: לא אנחנו פרסמנו זאת.
פיני גלינקביץ: זה מתווסף לראיונות בעיתונות וברדיו, ובצורה כזאת אי אפשר לפתור דברים.
קריאה: אי אפשר להשתיק את הציבור.
לידיה בלוצקי: בינתיים אין פעילות.
פיני גלינקביץ: אין ספק שצריך לעשות מהלכים ומהלכים אכן ייעשו.
פיני גלינקביץ: עומדים להיות חילופי כוח אדם בבית הקהילות וזו ההזדמנות הטובה והנכונה.
פיני גלינקביץ: זה לא נכון שאני אשב במשרד ואקבע לעולים מה ואיך לעשות.
פיני גלינקביץ: בית הקהילות הוא עדיין גוף ארגוני של עיריית ירושלים.
פיני גלינקביץ: אנחנו בונים את המטרות של בית הקהילות, את החזון ומשם נמשיך לתקנון.
30700: למה לא בא ראש העיר?
פיני גלינקביץ: קטונתי.
שלומית אבינח: הפנייה תמיד היא אל לשכת ראש העיר והוא מחליט את מי לשלוח.
פיני גלינקביץ: אני חושב שלאחר שנעשה את הדברים, אשמח לבוא לישיבה שתיערך ברוח אחרת.
30700: אנחנו עדים למצב שבו עיריית ירושלים, מכל מיני שיקולים – שאני עד עכשיו לא מצליח להבין את כולם, הם בוודאי לא ענייניים כי עניינית הדברים זורמים – יש פתאום מכרז לתפקיד שמאויש כבר הרבה שנים, פתאום נתלים בדוח המבקרת כאשר דוח הביקורת כנראה יצא רק בשבוע הבא.
30700: יש כל מיני תהליכים ששמים את העגלה לפני הסוסים.
30700: דיון על דוח המבקרת יתקיים רק בשבוע הבא, אבל מכרז יצא כאילו מתייחסים למסקנות דוח המבקרת.
30700: לשם מה צריך מכרז?
30700: מי יזם את הדבר המטופש הזה ומקלקל את מה שעובד כמו שצריך?
30700: מאיפה זה בא?
פיני גלינקביץ: זו יוזמה שהתחילה טרום זמני, אצל מנהל הרשות הקודם.
פיני גלינקביץ: זה לא משנה, כי זה על-פי הנהלים של העירייה לפיהם היא צריכה לעבור מכרז.
פיני גלינקביץ: היה מכרז כי היא הייתה צריכה לעלות על מכרז והיא לא עלתה על מכרז בעיריית ירושלים.
פיני גלינקביץ: לתפקיד הזה היא לא עלתה על מכרז.
פיני גלינקביץ: מבחינת הנוהל, כאשר לא נבחר אף אחד במכרז, המכרז מתבטל ויוצא חדש.
סופה לנדבר: אני לא רוצה להיכנס לנושא המכרז כי אין לנו סמכויות להתערב בענייני המכרז.
סופה לנדבר: המכרז הוא חוק של מדינת ישראל.
סופה לנדבר: אם הסימפטיה ללריסה, לזה אני לא רוצה ולא יכולה להיכנס.
מרינה סולודקין: שמעתי את ההסברים, למרות שעדיין זה לא מה שרציתי לשמוע.
מרינה סולודקין: אני חושבת שהקונפליקט הוא מאוד מסובך ועמדת ראש העיר חשובה לנו, אבל הוא מעדיף להתעלם כאשר שתי ועדות עוסקות בנושא בית הקהילות בירושלים.
מרינה סולודקין: זה סימן לא טוב.
מרינה סולודקין: אני מבקשת מחבריי שבפעם הבאה כאשר תפרסמו את הפרסום הזה, תוסיפו גם את שמי.
סופה לנדבר: פיני, אני חושבת שכל מי שיושב ליד השולחן כאן מאוד רוצה לפתוח דף חדש.
סופה לנדבר: אני מאמינה שלא ננתח כאן את הפצע המוגלתי, מה עוד שזה לא תפקידה של הוועדה, אבל יחד עם זאת אני מאמינה שאתם יכולים להתקדם.
סופה לנדבר: בישיבה הראשונה הייתי יותר אופטימית ואני אומר לך מדוע.
סופה לנדבר: לא כל כך האמנתי – והיום אני אומרת לאנשים שהגיעו לוועדה שצר לי מאוד על שלא האמנתי בהתחלה – שהדג מסריח מהראש.
סופה לנדבר: אני לא רוצה לזרוק בוץ על לשכתו של ראש העיר, אבל בהיסטוריה של הוועדה שלנו לא היה יחס כזה.
סופה לנדבר: אני חושבת שמי שעובד בלשכה צריך לעבור סמינר ביחסי ציבור.
סופה לנדבר: אני הייתי ממליצה לפטר את האנשים הללו כי אלה אנשים שלא מסוגלים לעבוד.
סופה לנדבר: זו פונקציה של חברי מועצת העיר ואני מבקשת להביא לידיעת חברי מועצת העיר שהוועדה רואה בחומרה רבה.
סופה לנדבר: לא יכול ולא ייתכן שהוא מזלזל בוועדות הכנסת ובכנסת.
סופה לנדבר: יחד עם זאת, אני מאמינה שהבוחרים יאמרו את מה שהם צריכים לומר בזמן הבחירות.
סופה לנדבר: אני לא יכולה לקרוא לכם ולומר לכם אם תצביעו או לא כי זה לא עניין שלי.
סופה לנדבר: אני מאמינה שקוד נציגי הציבור צריך להיות אחר.
סופה לנדבר: יחד עם זאת, אני לא מנהלת לשכתו ואני כמובן לא אומר לו מה לעשות.
סופה לנדבר: אם הוא מבין את השירות לציבור כמו שהוא מבין, צר לי על כך.
סופה לנדבר: פיני, אני רואה שאתה רוצה לפתוח דף חדש ואני רואה שהאנשים בבית הקהילות גם הם רוצים לפתוח דף חדש.
סופה לנדבר: אם נמשיך לדון במה שהיה, איך היה, מי קורא לאנשים לעלות על בריקאדות – לא נתקדם.
סופה לנדבר: אני ממליצה לא להתעלם ממה שכתוב כאן, משום שזו כנראה קריאה שיוצאת מהלב ואני מאמינה שהצטברו כאן כמה דברים.
סופה לנדבר: יכול להיות שבגלל ראש העיר ויחסו, האנשים מרגישים כך.
סופה לנדבר: שמעתי לא מחבר כנסת אחד אלא חברי כנסת בוועדות השונות שיש שם בעיה.
סופה לנדבר: אני יודעת שאתה איש יחסי ציבור, שאתה איש רווחה, ואני מאמינה שיש לך רצון לנהל את הדברים באגף הקליטה בצורה אחרת, ואתה אכן קיבלת את דברינו.
סופה לנדבר: ראית איך התנהלו הדברים בוועדה הקודמת שניהלתי, ועדת הפנים, וראית כאשר יש דוח מבקר – ולפני שנתיים הדוח היה דוח חמור ביותר – הגיע השר החדש ועובדי לשכתו והם עובדים אחרת.
סופה לנדבר: זאת לא קדנציה ראשונה שלי, ואני מוכרחה לומר לך שאנחנו מקבלים פתרונות שלעתים הם מדהימים.
סופה לנדבר: קשה להוציא ממני מחמאות וכדי לקבל ממני מחמאות, צריך לעבוד קשה.
סופה לנדבר: אבל ראית איך נאמר שמה שהיה, היה, והיום יצאנו לדרך אחרת ופותרים את הבעיות, הנה הכתובת, הנה הטלפון, הנה הקו הישיר והכול נעשה במטרה לפתור את הבעיות.
סופה לנדבר: אני לא רוצה שהאנשים הללו יעלו על בריקאדות.
סופה לנדבר: זה לא טוב לך וזה קודם כל לא טוב לאנשים עצמם, אבל אם לא תהיה להם ברירה, הם יצטרכו לעשות זאת.
סופה לנדבר: אני מאמינה שאנחנו נמשיך ברוח טובה.
סופה לנדבר: אני מבקשת ממך, אני מבקשת שלישיבת הוועדה הבאה תאמר שמי שעבד שם, יעבוד, מה שצריך וקשור למכרזים, זה לא עניין שלנו מאחר שמדובר בחוק של מדינת ישראל ואנחנו בבית המחוקקים שומרים על החוק ועל יישומו.
סופה לנדבר: יחד עם זאת, שבו יחד ולצורך זה אתם לא צריכים מתווכים.
סופה לנדבר: מה שהיה, היה, ואני מקווה שלהבא זה לא יהיה.
סופה לנדבר: מי שעבד שם, יעבוד, מאחר שאם האנשים בחרו את המקום הזה, הוא חשוב להם.
סופה לנדבר: תרחיבו, תשנו ותביאו עוד דברים נוספים.
סופה לנדבר: מיד אחרי שנחזור מהפגרה, בתחילת מאי, אני אקיים ישיבה נוספת בנושא ואני מקווה שנוכל לומר שהדברים השתפרו והשתנו, היחס תוקן, ויצאנו יחד לדרך המלך.
פיני גלינקביץ: בשמחה אני מקבל את הדברים.
פיני גלינקביץ: אני רק מבקש שלפני שאתם קובעים את מועד הישיבה, אני אראה אם יש שינויים.
סופה לנדבר: אם בתחילת מאי לא ישתפרו הדברים, אני כנראה אצטרך לבקש להוסיף את השם שלי לפרסום למרות שאני לא רוצה שכך יקרה.
סופה לנדבר: אני לא אוהבת שהוועדה נוזפת באנשים.
סופה לנדבר: עד כה פתרנו בעיות רבות ואני רוצה לעשות זאת גם במקרה הזה.
רומן סומינסקי: אם אנשים עולים על בריקאדות זה לא בגלל שאין להם מה לעשות בחיים, אלא זו זעקה לשמים.
רומן סומינסקי: מבחן התוצאה הוא הקובע.
רומן סומינסקי: עברו שלושה שבועות.
רומן סומינסקי: נאמר שבתקופה זו לא נעשה כלום.
רומן סומינסקי: לא שינו את היחס, ראש העיר ומנכ"ל העירייה לא הגיעו, לא נפתח אף אחד מהפרויקטים שאנשים ביקשו לפתוח.
רומן סומינסקי: אנחנו מאוד מבקשים שבפעם הבאה, כאשר נשב במקום מאוד מכובד כזה, יבואו אנשים מעיריית ירושלים ויאמרו שנעשה א', ב', ג', ולא נשב סתם כמו שקורה עכשיו.
סופה לנדבר: בינתיים אנחנו מבקשים ממשרד הקליטה לא להעביר כספים לעיריית ירושלים.
סופה לנדבר: עד שלא ישתפרו הדברים, אני חושבת שכך צריך לנהוג.
אורה מורלי: משרד הקליטה בשנת 2006 העביר לעיר ירושלים 7.831.
אורה מורלי: 456 שקלים כאשר רוב הפרויקטים מיועדים לעולי ברית-המועצות.
אורה מורלי: הדבר נעשה באמצעות ועדת היגוי של כל הנציגים, נציגי העירייה, בראשותו של פיני ובראשותי, כל נציגי האגפים, וראה זה פלא, כולם מציגים את הצרכים של עולי ברית-המועצות.
אורה מורלי: אני מדברת על השלטון המקומי, על תוכניות כלליות, שזה 276 אלף, כל הרכזות בשכונות – פרט לאחת – דוברות רוסית.
אורה מורלי: אני מדברת על ספרייה בשפה הרוסית בירושלים שקיבלה לשיפוץ 225 אלף שקלים ועוד 156 אלף שקלים להפעלה.
אורה מורלי: אני מדברת על התחייבות שנתנו השנה לספרייה בסכום של 200 אלף שקלים.
אורה מורלי: אני מדברת על כך שמרכז תרבות לכל העולים קיבל 74 אלף.
אורה מורלי: אני מדברת על תמיכות ועיזבונות, ויש לי כאן את הרשימה של כל הארגונים כאשר רובם הם ארגונים שפועלים עם עולי ברית-המועצות.
אורה מורלי: לתמיכות הם קיבלו מאתנו 276 אלף שקלים ולעיזבונות הם קיבלו 95 אלף שקלים.
אורה מורלי: נתנו לסיורים, נתנו להצגות, יש לנו שני פרויקטים מאוד גדולים לנוער – בפסגת זאב ובנווה יעקב - שמיועדים גם לנוער אתיופי.
אורה מורלי: בנווה יעקב מדובר ב-301 אלף שקלים ובפסגת זאב אנחנו נותנים 388 אלף שקלים.
אורה מורלי: אנחנו נותנים לפעילות במלון דיפלומט בסכום של 364 אלף שקלים.
קריאה: למה זה קשור לנושא הישיבה שלנו?
אורה מורלי: זה קשור.
אורה מורלי: בירושלים ניתנים כספים לכל העולים על-פי הצרכים ועולי חמ”ע מקבלים.
אורה מורלי: זה קשור כי אתם אומרים שמקפחים את עולי חמ”ע ואני לא רואה את זה.
סופה לנדבר: יש ליקוי בפעילות בית הקהילות.
סופה לנדבר: משרד הקליטה מעביר כספים והכספים צריכים להגיע ישירות לפעילות העולים.
סופה לנדבר: כאשר העולים לא מרוצים מהפעילים וזורקים אותם מהמקום, אני חושבת שזה פסול.
סופה לנדבר: אני לא מרוצה מזה שבמשך חודש ימים מאז קיימנו את הישיבה הקודמת, דבר לא השתנה למרות שהבנתי שיש לך רצון לעשות דברים.
גלדיס ברזנובסקי: בהמשך לדבריה של אורה.
גלדיס ברזנובסקי: אני נציגת עולי אמריקה לטינית בירושלים.
גלדיס ברזנובסקי: עולי אמריקה לטינית, אין להם תקציבים.
גלדיס ברזנובסקי: לנו כהתאחדות אין תקציבים ואנחנו לא מקבלים לפעילויות שלנו תקציב כלשהו מעיריית ירושלים ואין לנו מקום לעשות את הפעילויות האלה.
גלדיס ברזנובסקי: בית הקהילות כמעט סגור בפנינו.